નરસિંહદાસજી મહારાજની સેવા, નિષ્ઠા, ધર્મ ભાવનાથી લોકો તેઓને ખુબ આદર આપતાં, પ્રધાનો, રાજકારણીઓ, મહંતો પણ તેઓની આગળ ઝૂકી જતો. તેઓ પવિત્ર સંત હતા. તેઓ ખૂબ જ સાદગી રાખતા. તેઓ હંમેશા ખુલ્લા પગે ચાલતા. પગમાં જોડા કે ચાખડી પહેરતા નહીં તેઓએ ગૌશાળામાં બે હજાર જેટલી ગાયો રાખી હતી. સને ૧૮૭૮માં સૌ પ્રથમ મહંતશ્રીએ સાધુ સંતોને બોલાવી ભક્તોને ભેગા કરી કહ્યું કે મારી ઈચ્છા જગન્નાથપુરીની જેમ અમદાવાદમાં રથયાત્રા કાઢવાની છે મને ભગવાન જગન્નાથે સ્વપ્નમાં સંકેત આપ્યો છે. સૌએ આનંદ વ્યક્ત કરી આ વાતને વધાવી.